Dogo Mallorca

Dogo Mallorca, mastif Mallorca, anjing tangkap Mallorca, buldog Mallorca, atau ca de bou ialah satu baka anjing tangkap Sepanyol dari Mallorca, pulau terbesar di Kepulauan Balear.

Sejarah
Ca de bou menurut sejarah dibela di pulau Mallorca untuk sukan darah pengumpanan lembu dan laga anjing. Baka ini mungkin telah berkembang semasa tempoh pengaruh Catalonia ke atas Mallorca pada antara tahun 1270 dengan tahun 1570 Masihi setelah diterbitkan daripada anjing jenis mastif yang digunakan di pulau itu untuk mengawal lembu. Menjelang masa pendudukan British di Mallorca pada abad ke-18, kedua-dua pengumpanan lembu dan laga anjing telah tersemat di pulau itu dan ca de bou digemari oleh penduduk tempatan untuk sukan-sukan darah ini, terkenal kerana keganasan dan keberaniannya.

Dengan pengharaman pengumpanan lembu jantan dan laga anjing di Mallorca pada abad ke-20, ca de bou kehilangan sokongan dan angkanya berkurangan hingga ke ambang kepupusan. Baka ini diselamatkan oleh penggemar dari tanah besar Sepanyol yang mula mempamerkannya; akhirnya, ia diiktiraf oleh Real Sociedad Canina de España. Ia dikenali sebagai perro de presa mallorquín ("anjing tangkap Sepanyol") dalam bahasa Sepanyol, dalam bahasa Inggeris sebagai Majorcan bulldog ("buldog Mallorca") atau kadang-kadang Majorcan mastiff ("mastif Mallorca"); Ca de bou ("anjing lembu") ialah namanya dalam bahasa Catalan. Piawaian pertama disusun pada tahun 1932. Pada tahun 1964, Persekutuan Kinologi Antarabangsa meluluskan prototaip baka ini dan di peringkat antarabangsa mengiktiraf baka ini dalam Kumpulan 2, Seksyen 2 dengan nombor baka 249.

Piawaian baka pertama dirangka pada tahun 1932. Baka ini diterima secara muktamad oleh Persekutuan Kinologi Antarabangsa pada tahun 1963.

Pada tahun 2026, ia merupakan antara enam belas baka Sepanyol yang dianggap rentan oleh Real Sociedad Canina de España.

Perihal
Ca de bou ialah anjing sangat berotot dengan saiz sederhana. Ia biasanya berdiri setinggi ; Piawaian baka menyatakan bahawa jantan patut berdiri setinggi  dan betina setinggi ; jantan berukuran seberat  manakala betina berukuran seberat . Lapis bulu pendek dan kasar biasanya berwarna brindle, perang kekuning-kuningan, atau hitam.

Kepalanya besar dengan rahang amat lebar dan berkuasa yang sangat sesuai untuk mencengkam lembu atau anjing lain dalam gelanggang laga.

Jangka hayatnya ialah biasanya 10 dengan 12 tahun.

Perwatakan
Pembiakbakaan terpilih untuk gelanggang pertunjukan telah melembutkan perangai ca de bou dan ia kini mudah patuh dan penyayang, walaupun ia mengekalkan ketabahan dan kewaspadaan leluhurnya.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Kepulauan Balear
Kategori:Baka FCI
Kategori:Baka anjing jarang
Kategori:Baka buldog
Kategori:Baka anjing laga
Kategori:Anjing tangkap